stanford-oval/wikipedia huggingface dataset:
נגזרת פרשה

במתמטיקה, נגזרת פרשה (אנ') היא הרחבה של מונח הדיפרנציאל עבור מרחב בנך כללי. נגזרת זו נקראת על שם המתמטיקאי הצרפתי רנה מוריס פרשה.
באמצעות נגזרת פרשה ניתן לתאר דיפרנציאלים של מרחבי מטריצות או פונקציות. עובדה זו הופכת את נגזרת פרשה לשימושית במיוחד בתחום של חשבון וריאציות.
בהמשך ערך זה נסמן ב- (X,|\cdot |_{X}),  (Y,|\cdot |_{Y}) ו- (Z,|\cdot |_{Z}) מרחבי בנך כלשהם מעל שדה הממשיים או שדה המרוכבים, ו- U\subseteq X,W\subseteq Y קבוצות פתוחות. כמו כן נסמן ב- B(X,Y) את מרחב כל האופרטורים הליניארים החסומים מ- X ל- Y.
הגדרה פורמלית

פונקציה  f:U\to Y תקרא גזירה לפי פרשה בנקודה  x\in U אם ורק אם קיים אופרטור ליניארי חסום  A:X\to Y כך שמתקיים:
\lim _{h\to 0}{\frac {|f(x+h)-f(x)-A(h)|_{Y}}{|h|_{X}}}=0
ניתן להוכיח כי אם  A כזו קיימת, היא בהכרח יחידה, לכן ניתן להגדיר  Df(x):=A.  Df(x) נקראת נגזרת פרשה בנקודה  x.
תכונות > ליניאריות

בהינתן שתי פונקציות  f,g:U\to Y גזירות לפי פרשה בנקודה  x\in U וזוג סקלרים  \alpha ,\beta  (ממשים או מרוכבים), ניתן להראות כי הפונקציה  \alpha f+\beta g אף היא גזירה לפי פרשה בנקודה  x ומתקבל:
D(\alpha f+\beta g)=\alpha Df+\beta Dg
תכונות > כלל השרשרת

נגזרת פרשה מקיימת גרסה שקולה לכלל השרשרת: עבור  f:U\to W גזירה לפי פרשה ב- x\in U ו- g:W\to Z גזירה לפי פרשה ב- f(x), ניתן להראות כי  g\circ f גזירה לפי פרשה בנקודה  x ומתקיים:
D(g\circ f)(x)=Dg(f(x))\circ Df(x)
תכונות > אי תלות בבחירת הנורמה

בהניתן נורמות  |\cdot |_{X}',|\cdot |_{Y}' השקולות לנורמות  |\cdot |_{X},|\cdot |_{Y} בהתאמה, ניתן להחליף את הנורמה בהגדרת נגזרת פרשה מבלי לשנות את תוצאת הנגזרת. על כן, במקרה שבו  X ו- Y שניהם מממד סופי, הגדרת נגזרת פרשה אינה תלויה בבחירת הנורמה, זאת מכיוון שכל הנורמות שקולות עבור מרחב מממד סופי.
הרחבת מונח הדיפרנציאל > דפרנציאל ממשי או מרוכב

במקרה שבו  f:\mathbb {K} \to \mathbb {K}  כאשר  \mathbb {K} =\mathbb {R}  או  \mathbb {K} =\mathbb {C} , ניתן להראות כי  f גזירה לפי פרשה אם ורק אם היא גזירה לפי הנגזרת הסטנדרטית. במקרה זה:
Df(x)(h)=f'(x)h
כלומר, נגזרת פרשה תהיה פונקציית הכפלה בסקלר  f'(x), כאשר  f'(x) היא הנגזרת הסטנדרטית של  f בנקודה  x.
הרחבת מונח הדיפרנציאל > קשר עם נגזרת כיוונית וחלקית

במקרה שבו  f:\mathbb {R} ^{n}\to \mathbb {R} ^{m} ( n,m מספרים טבעיים שונים מ-0), ניתן להוכיח כי נגזרת פרשה קיימת בנקודה  x\in \mathbb {R} ^{n} אם ורק אם הפונקציה  f דיפרנציאבילית בנקודה זו. במקרה זה, ניתן להגדיר את מטריצת היעקוביאן:
J_{x}(x)={\begin{pmatrix}{\frac {\partial f_{1}}{\partial x_{1}}}(x)&{\frac {\partial f_{1}}{\partial x_{2}}}(x)&\cdots &{\frac {\partial f_{1}}{\partial x_{n}}}(x)\\{\frac {\partial f_{2}}{\partial x_{1}}}(x)&{\frac {\partial f_{2}}{\partial x_{2}}}(x)&\cdots &{\frac {\partial f_{2}}{\partial x_{n}}}(x)\\\vdots &\vdots &\ddots &\vdots \\{\frac {\partial f_{m}}{\partial x_{1}}}(x)&{\frac {\partial f_{m}}{\partial x_{2}}}(x)&\cdots &{\frac {\partial f_{m}}{\partial x_{n}}}(x)\\\end{pmatrix}}
ולבטא באמצעותה את נגזרת פרשה של  f בנקודה  x. לכל  h\in \mathbb {R} ^{n} מתקבל:
Df(x)(h)=J(x)h
כאשר הביטוי מימין מייצג כפל מטריצה בוקטור עמודה. למעשה הביטוי  Df(x)(h) זהה לנגזרת הכיוונית של  f בנקודה  x ובכיוון  h.
קשר לנגזרת גאטו

בעוד שנגזרת פרשה מהווה הרחבה של הנגזרת הסטנדרטית, היא באותה מידה מהווה מקרה פרטי של נגזרת גאטו. בעוד שנגזרת פרשה מחויבת להיות אופרטור ליניארי חסום, נגזרת גאטו אינה בהכרח ליניארית.
ניתן להראות כי כל פונקציה גזירה לפי פרשה היא גזירה לפי גאטו, ובמקרה זה שתי הנגזרות תהיינה זהות. יתרה מכך, במקרה שבו נגזרת גאטו ליניארית וחסומה, היא שווה לנגזרת פרשה.
עם זאת, ישנם מקרים שבהם נגזרת גאטו אינה ליניארית ומקרים נוספים שבהם היא ליניארית אך אינה חסומה. בשני מקרים אלו נגזרת פרשה לא תתקיים.
נגזרת ממעלה גבוהה

בהינתן פונקציה  f:U\to Y אשר גזירה לפי פרשה בכל  U, מתקבלת פונקציה חדשה  Df:U\to B(X,Y). מאחר שכל האיברים ב- B(X,Y) הם אופרטורים חסומים, ניתן להגדיר עליהם את הנורמה האופרטורית ובכך להפוך את  B(X,Y) למרחב בנך. כלומר,  Df היא פונקציה בין שני מרחבי בנך, ועל כן ניתן להגדיר עליה נגזרת פרשה. בהינתן ש- Df גזירה לפי פרשה ב- x\in U מתקבל כי:
D(Df)(x)\in B(X,B(X,Y))
ניתן להגדיר באופן שקול פונקציה ביליניארית  D^{2}f(x):X\times X\to Y כך ש:
D^{2}f(x)(h_{1},h_{2})=D(Df)(x)(h_{1})(h_{2})
פונקציה זו היא הנגזרת השנייה לפי פרשה בנקודה  x. ניתן בצורה דומה להגדיר את נגזרת פרשה עבור מעלות גבוהות יותר.
דוגמאות > אופרטור ליניארי

בהינתן אופרטור ליניארי חסום  L:X\to Y ניתן להראות כי הוא גזיר לפי פרשה בכל נקודה ושנגזרת זו שווה לעצמו. כלומר, לכל  x\in X:
DL(x)=L
קל להראות זאת מכיוון ש:
{\begin{aligned}\lim _{h\to 0}{\frac {|L(x+h)-Lx-Lh|_{Y}}{|h|_{X}}}=\lim _{h\to 0}{\frac {|Lx+Lh-Lx-Lh|_{Y}}{|h|_{X}}}=\lim _{h\to 0}{\frac {|0|_{Y}}{|h|_{X}}}=0\end{aligned}}
דוגמאות > פונקציה מטריציונית

נגדיר פונקציה  f:\mathbb {R} ^{n\times n}\to \mathbb {R} ^{n\times n} כאשר  \mathbb {R} ^{n\times n} הוא מרחב המטריצות הריבועיות מממד  n כך שלכל  E\in \mathbb {R} ^{n\times n}:
f(E)=E^{2}
ניתן להראות כי  f גזירה לפי פרשה בכל מקום וכי לכל  E,F\in \mathbb {R} ^{n\times n}:
Df(E)(F)=EF+FE
הליניאריות של  Df(E) נובעת מתכונות כפל מטריצות. כמו כן פונקציה זו חסומה מכיוון שהמרחב  \mathbb {R} ^{n\times n} הוא מממד סופי.
על-מנת להוכיח כי אכן פונקציה זו היא נגזרת פרשה של  f בנקודה  E מגדירים  A:\mathbb {R} ^{n\times n}\to \mathbb {R} ^{n\times n} כך ש- A(F)=EF+FE לכל  F\in \mathbb {R} ^{n\times n}. כמו כן, מאחר שכל הנורמות על  \mathbb {R} ^{n\times n} שקולות ניתן לבחור נורמה תת-כפלית עבורה  |F^{2}|\leq |F|^{2} לכל  F\in \mathbb {R} ^{n\times n}. כעת:
{\begin{aligned}0\leq \lim _{F\to 0}{\frac {|f(E+F)-f(E)-A(F)|}{|F|}}\\=\lim _{F\to 0}{\frac {|(E+F)^{2}-E^{2}-EF-FE|}{|F|}}\\=\lim _{F\to 0}{\frac {|E^{2}+EF+FE+F^{2}-E^{2}-EF-FE|}{|F|}}\\=\lim _{F\to 0}{\frac {|F^{2}|}{|F|}}\leq \lim _{F\to 0}{\frac {|F|^{2}}{|F|}}=\lim _{F\to 0}{|F|}=0\end{aligned}}
מכל זה מתקבל כי  \lim _{F\to 0}{\frac {|f(E+F)-f(E)-A(F)|}{|F|}}=0 ולכן  A היא נגזרת פרשה בנקודה  E.
הערות שוליים

↑  G.K. Ananthasuresh, First Variation of a Functional, Indian Institute of Science, ‏2017-02-02 (באנגלית)
↑  Dr. Lennard Bakker, The General Fr´echet Derivative, Brigham Young University, ‏2020-01-06 (באנגלית)
↑  Eric W. Weisstein, Fréchet Derivative, mathworld.wolfram.com (באנגלית)
↑  Dr. Lennard Bakker, Taylor’s Theorem, Brigham Young University, ‏2020-01-16 (באנגלית)
↑  Nick Higham, What Is a Fréchet Derivative?, Nick Higham, ‏2020-06-23 (באנגלית)
| חשבון אינפיניטסימלי |
| --- | --- | --- |
| מושגי יסוד | חשבון אינפיניטסימלי • סדרה • סדרה מתכנסת • גבול • סדרת קושי • טור • אינפיניטסימל • שדה המספרים הממשיים • ערך מוחלט • אי-שוויון המשולש • אי-שוויון קושי-שוורץ |  |
| פונקציות | פונקציה • גרף פונקציה • פונקציה ליניארית • פונקציה מונוטונית • נקודת קיצון •נקודת פיתול •נקודת אוכף • פונקציה קעורה • פונקציה קמורה • פונקציה רציפה • פונקציה רציפה במידה שווה • נקודת אי רציפות • נגזרת • טור טיילור • סדרת פונקציות • התכנסות נקודתית • התכנסות במידה שווה |  |
| משפטים | משפט בולצאנו-ויירשטראס • משפטי ויירשטראס • משפט קנטור • משפט ערך הביניים • משפט פרמה • משפט רול • משפט הערך הממוצע של לגראנז' • משפט הערך הממוצע של קושי • משפט דארבו • כלל השרשרת • כלל הסנדוויץ' • כלל לופיטל • משפט שטולץ • אריתמטיקה של גבולות |  |
| האינטגרל | אינטגרל • אינטגרל לא אמיתי • אינטגרל רב-ממדי • המשפט היסודי של החשבון הדיפרנציאלי והאינטגרלי • אינטגרציה בחלקים • שיטות אינטגרציה |  |
| אנליזה מתקדמת | פונקציה מרוכבת • אנליזה וקטורית • שיטת ניוטון-רפסון • משוואה דיפרנציאלית • טופולוגיה • תורת המידה |  |
אנליזה מתמטית • אנליזה וקטורית • טופולוגיה • אנליזה מרוכבת • אנליזה פונקציונלית • תורת המידה
סוואנה (עיר)

סוואנה (באנגלית: Savannah) היא העיר העתיקה ביותר במדינת ג'ורג'יה שבארצות הברית. עם הקמתה ב-1733, הפכה העיר לבירה הקולוניאלית של פרובינציית ג'ורג'יה ומאוחר יותר הייתה לבירתה הראשונה של המדינה. סוואנה שימשה בעבר כעיר נמל אסטרטגית חשובה במהפכה האמריקאית ובמלחמת האזרחים האמריקאית, וכיום היא מרכז תעשייתי ונמל ים חשוב. העיר היא החמישית בגודלה בג'ורגיה והאזור המטרופוליטני שלה השלישי בגודלו במדינה. בכל שנה היא מושכת אליה מיליוני תיירים מרחבי העולם.
בסוואנה קיימת אחת הקהילות היהודיות העתיקות ביותר בארצות הברית, שראשיתה בשנת 1733 בהגירה של יהודים ספרדים ופורטוגזים מהקריביים צפונה. בית הכנסת מקווה ישראל שבעיר הוקם בשנת 1735 ועדיין קיים במבנה גותי מפואר משנת 1878 באחת הכיכרות המרכזיות בעיר.
ערים תאומות

בורקינה פאסו קאיה, בורקינה פאסו
ראו גם

פורט פולאסקי
נחל ארנב

| --- | --- |
אין תמונה חופשית
 מידע כללי
 אורך:  כ־3.6 ק"מ
 גובה מוצא הנהר:  410 מטרים
 שפך:  נחל שפן
 מדינות באגן הניקוז:  ישראל 
  (למפת הר חברון מוגדלת) נחל ארנב(למפת הר חברון רגילה) נחל ארנב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל ארנב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל ארנב
 
נחל ארנב הוא נחל אכזב במדבר יהודה. אורכו כ־3.6 קילומטרים.
תוואי הנחל

מוצא הנחל ממוקם בגובה 410 מטרים מעל פני הים במרחק של כקילומטר וחצי מדרום־מזרח לתוואי הקו הירוק וכ־2.5 קילומטרים מדרום־מזרח לכפר הפלסטיני־בדואי דקייקה. הנחל זורם לכיוון דרום־מזרח ונשפך, בגובה של כ־285 מטרים מעל פני הים, לנחל שפן. נחל שפן נשפך בהמשך לנחל צאלים הנשפך לים המלח.
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
נאסר אל-ח'ליפי

| --- | --- |

אל-ח'ליפי, 2014
 לידה:  12 בנובמבר 1973 (בן 50) דוחה, קטר 
 מדינה:  קטר (מדינה) קטר
 מקום מגורים:  פריז 
 פעילות בולטת:  נשיא מועדון פריז סן ז'רמן
 מקצוע:  איש עסקים, בעל מועדון כדורגל
 תפקיד:  נשיא-מנכ"ל (4 בנובמבר 2011)  נשיא (21 באפריל 2021)  נשיא (2011)  שר המדינה  יושב ראש הדירקטוריון (3456)  חבר דירקטוריון (2019)  יושב ראש הדירקטוריון (2014) 
 
נאסר בן גאנם אל-ח'ליפי (בערבית: ناصر بن غانم الخليفي; באנגלית: Nasser bin Ghanim Al-Khelaifi; נולד ב-12 בנובמבר 1973) הוא איש עסקים קטרי, יו"ר beIN Media Group, יו"ר Qatar Sports Investments, נשיא מועדון הכדורגל פריז סן ז'רמן והתאחדות הטניס של קטר, וסגן נשיא איגוד הטניס האסייתי.
אל-ח'ליפי הוא גם חבר בוועדה המארגנת של גביע העולם למועדונים, ונבחר כיו"ר ארגון המועדונים האירופיים (ECA).
ביוגרפיה

אל-ח'ליפי נולד בקטר, בן לדייג. הוא סיים תואר בכלכלה באוניברסיטת קטר. הוא גם בעל תואר שני מאוניברסיטת פיראוס.
ביוגרפיה > קריירת טניס

כטניסאי, אל-ח'ליפי היה השחקן השני המצליח ביותר בקבוצת גביע דייוויס בקטאר אחרי הסולטן חלפאן, ששיחק 43 פעמים בין 1992 ל-2002 ורשם שיא של 12–31 ביחידים, 12–16 בזוגות. אל-ח'ליפי הופיע פעמיים בסבב התאחדות הטניסאים המקצוענים. ב-1996 (שם הפסיד באליפות צרפת הפתוחה לתומאס מוסטר) ובדוחא בשנת 2001. הוא הגיע לדירוג יחידים הגבוה בקריירה שלו כשדורג במקום ה-995 בסוף 2002.
אל-ח'ליפי הוא נשיא התאחדות הטניס של קטאר מאז נובמבר 2008. בשנת 2011 נבחר לסגן נשיא התאחדות הטניס האסיאתית במערב אסיה.
ביוגרפיה > קריירת עסקים

אל-ח'ליפי משמש כיו"ר השקעות ספורט בקטאר (QSi) מיוני 2011. QSi היא קרן המוקדשת להשקעות בענף הספורט והפנאי ברמה הלאומית והבינלאומית. לאחר ש-QSi רכשה את מועדון הכדורגל פריס סן ז'רמן ביוני 2011, אל-ח'ליפי הפך ליו"ר דירקטוריון PSG וגם למנכ"ל המועדון. ל-QSi יש עוד כמה שותפויות בעלות פרופיל גבוה. הם גם נותנים חסות למועדון הכדורגל ברצלונה, והיא מחזיקה גם במותג בגדי הספורט בורדה.
ביוגרפיה > פריז סן ז'רמן

אל-ח'ליפי הפך לנשיא החדש והמנכ"ל החדש של פריז סן ז'רמן ב-7 באוקטובר 2011. זמן קצר לאחר שמונה כנשיא, הציג תוכנית בת חמש שנים במטרה להצעיד את המועדון לרמות הגבוהות של הכדורגל העולמי. כחלק מהתוכנית ארוכת הטווח של המועדון, הביא את כדורגלן העבר לאונרדו שישמש כיועץ מקצועי של המועדון.
בעונת 2012/2013 זכתה הקבוצה באליפות הליגה הצרפתית וגם העפילה לשמינית גמר ליגת האלופות. בין היתר הודות לשערו של החלוץ החדש זלאטן איברהימוביץ'. בעונת 2019/2020 העפילה הקבוצה לראשונה לגמר ליגת האלופות, אך הפסידה במשחק הגמר לבאיירן מינכן.
ביוני 2012 רכשה QSi את מועדון הכדוריד של פריז ומיזגה אותו עם זכיינית הספורט PSG. מאז 2012, קבוצת פריז סן-ז'רמן בכדוריד זכתה חטיבת בחמש אליפויות צרפת, והגיעה לשלבים הסופיים בליגת האלופות, כולל פעמיים למשחק הגמר ופעמיים למשחק חצי הגמר.
קריירה פוליטית

בנובמבר 2013, מונה אל-ח'ליפי לשר בלי תיק על ידי האמיר של קטר, תמים בן חמד אאל ת'אני.
בעיות משפטיות

באוקטובר 2017 פתחו בתי המשפט השווייצרים בחקירה נגד אל-ח'ליפי בחשד לשחיתות פרטית בהקצאת זכויות הטלוויזיה למונדיאלים 2026 ו-2030 לאזור צפון אפריקה והמזרח התיכון. בפברואר 2020 ביטלו התובעים השווייצרים את כתב האישום בגין שוחד, אך הפלילו את אל-ח'ליפי בגין הסתה. ב-27 במרץ 2020 דחה בית המשפט הפדרלי השווייצרי את כתב האישום של התביעה נגד אל-ח'ליפי בגין הסתה.
ב-23 במאי 2019 הוגש נגדו כתב אישום בגין שוחד בחקירת מועמדויות דוחה לשנת 2017 ו-2019 לאליפות העולם באתלטיקה.
ב-14 בספטמבר 2020, בית המשפט הפדרלי השווייצרי החל להעמיד לדין את אל-ח'ליפי, בשל "ניהול פלילי מחמיר", בהתבסס על האשמות הקשורות לפגישה שהתקיימה ב-24 באוקטובר 2013, במטה הצרפתי של beIN, שבו נטען כי אל-ח'ליפי הבטיח לכאורה לרכוש וילה בסרדיניה תמורת 5 מיליון יורו, שתנוצל על ידי ואלקה, בתמורה למתן זכויות ההקרנה למונדיאל 2026 ו-2030 ל-beIN Media. הוא זוכה על ידי בית המשפט באוקטובר 2020.
פרסים וכבוד

השפעתו ההולכת וגוברת בספורט הוכרה בשנת 2015 כאשר נבחר ל"נשיא האהוב בליגה הצרפתית" בסקר שערכה התאחדות הכדורגל הצרפתית, עם 35% מהקולות.
בשנת 2016, עיתון הספורט הצרפתי ל'אקיפ הגדיר אותו "האיש החזק ביותר בכדורגל הצרפתי" לפני אישים בולטים כגון דידייה דשאן וזינדין זידאן.
בשנת 2020 הוא נבחר לאדם המשפיע ביותר בכדורגל על ידי ההתאחדות הכדורגל הצרפתית.
חיים אישיים

אל-ח'ליפי נשוי, ויש לו ארבעה ילדים המתגוררים בקטר.
הערות שוליים

↑  beIN SPORTS France, Mr. Yousef Al-Obaidly Appointed President Of beIN SPORTS France, www.prnewswire.com (באנגלית)
1 2  Who we are | Qatar Sports Investments (באנגלית אמריקאית)
↑  Who is the PSG chairman? Nasser Al-Khelaifi’s net worth & Qatar ownership | Goal.com, www.goal.com
↑  Portfolio | Qatar Sports Investments (באנגלית אמריקאית)
↑  Après le PSG, Qatar Sport Investments devient propriétaire du Paris Handball, www.20minutes.fr (בצרפתית)
↑  Football 365 - Toute l'actualité du foot en direct - Football, Football 365 (ב־)
↑  Robinson, Joshua (2020-02-20). "Paris Saint-Germain Chief and a Former FIFA Executive Charged by Swiss Prosecutors". Wall Street Journal (באנגלית אמריקאית). ISSN 0099-9660. נבדק ב-2021-09-29.
↑  Swiss Federal Court rejects Al-Khelaifi corruption indictment, SportBusiness, ‏2020-03-30 (באנגלית)
↑  PSG president Al-Khelaifi and ex-FIFA Sec Gen Valke go on trial, euronews, ‏2020-09-14 (באנגלית)
↑  PSG president acquitted in Swiss corruption trial, The Independent, ‏2020-10-30 (באנגלית)
↑  Nasser Al Khelaifi | Le top 30 du foot français - L’ÉQUIPE.FR, web.archive.org, ‏2016-01-10
↑  Nasser al-Khelaifi, un ambassadeur bis au service exclusif du Qatar - Challenges, www.challenges.fr, ‏2015-03-12 (בצרפתית)
| --- | --- |
בקרת זהויות :  GND: 1206566809  VIAF: 6190158491040811920005   WorldCat (עם VIAF): 6190158491040811920005
ניצני סיני

| --- | --- |

מדינה: ישראל ישראל
מחוז: הדרום
מועצה אזורית: רמת הנגב
גובה ממוצע: ‎233 מטר
תאריך ייסוד: 1980
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 303 תושבים
    - שינוי בגודל האוכלוסייה: ‎2.0% בשנה
 מפת מיקום  מפה דינמית   (למפת צפון הנגב מוגדלת) ניצני סיני(למפת צפון הנגב רגילה) ניצני סיני(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ניצני סיני(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ניצני סיני30°54′17″N 34°23′50″E﻿ / ﻿30.9046494168214°N 34.3973445711299°E﻿ / 30.9046494168214; 34.3973445711299  heמפת היישובים של מועצה אזורית רמת הנגב (in English: Ramat HaNegev Regional Council) באדום - ניצני סיני בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

נִצָּנֵי סינַי או קָדֵשׁ בַּרְנֵעַ הוא מושב עובדים באזור הדרום, סמוך לגבול מצרים, ליד ניצנה ומעבר הגבול ניצנה השייך למועצה אזורית רמת נגב.
עד לנסיגת ישראל מחצי האי סיני שכן קדש ברנע בסיני ונקרא על שם היישוב המקראי קדש ברנע, שהתקיים בסמוך ליישוב בסיני. בעקבות הסכם השלום עם מצרים, פונה היישוב הועתק לאזור ניצנה, שם גרו המתיישבים במשך שמונה חודשים במושב אשלים. בשנת 1986 הועתק פעם נוספת, הפעם למקומו הנוכחי בו הוא נמצא כיום. השם "ניצני סיני" ניתן למקום בשל קרבתו לחצי האי סיני, אך התושבים קוראים למושב קדש ברנע.
היישוב המקורי הוקם בשנת 1977 כהיאחזות נח"ל ונכון ל-2021 הוא מונה כ־297 תושבים. למושב אופי חקלאי, אם כי חלק מתושביו עובדים מחוץ ליישוב, למשל בבאר שבע.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ספר במדבר, פרק י"ג, פסוקים ג'–כ"ו
↑  מושב ניצני סיני (קדש ברנע), רמת נגב, באתר www.homee.co.il
| ישובי סיני שפונו במסגרת הסכם השלום בין ישראל למצרים או הסכמים אחרים |
| --- | --- | --- |
| יישובי חבל ימית | אבשלום • אוגדה • דקלה • חולית • חרובית • חצר אדר • ימית • מחנה נורית • מעוז הים • נאות סיני • ניר אברהם • נתיב העשרה • פריאל • פרי גן • סופה • עצמונה • שדות • תלמי יוסף |  |
| יישובי מרחב שלמה | אופירה • די זהב • נביעות • שלהבת • זהרון |  |
| נוספים | קדש ברנע • נח"ל ים • נח"ל תרשיש |  |
| --- | --- |
בקרת זהויות :  NLI: 987007588153505171
סילביה נייד

סילביה נייד (גרמנית: Silvia Neid; נולדה ב-2 במאי 1964 בולדורן) היא כדורגלנית עבר ומאמנת כדורגל גרמנייה. מאז יולי 2005, מתפקדת נייד כמאמנת נבחרת הנשים של גרמניה, לאחר שבמשך מספר שנים שימשה כעוזרת של טינה טיון-מאייר. נייד נחשבת לאחת הכדורגלניות המעוטרות ביותר בתולדות הכדורגל הגרמני, כשלזכותה שבע אליפויות ושישה גביעי מדינה.
ביוגרפיה

סילביה נייד החלה את הקריירה שלה בשנת 1980, כשהצטרפה לקבוצת שלירסטדט, שמאוחר יותר שינתה את שמה לקלינגה סקאך. היא שיחקה בקבוצה שלוש שנים, כשבסופן היא עברה לברגיש גלדבאך - הקבוצה הגרמנית הדומיננטית ביותר באותם ימים. ב-1984 היא זכתה עם הקבוצה בדאבל, אך עזבה שנה לאחר מכן, אחרי שהקבוצה לא הצליחה לזכות באף תואר. נייד החליטה להצטרף לספורטפראונד זיגן, שם שיחקה עם חברותיה לנבחרת - מרטינה ווס ודוריס פיטשן. בתקופתה של נייד הגיעה הקבוצה לשיא הצלחתה - זכייה בשש אליפויות גרמניה, בחמישה גביעי מדינה והתבססות כקבוצת הנשים המובילה בגרמניה. ב-1994, לאחר עזיבתו של מאמן הקבוצה, גרד נאוזר, רצתה נייד להצטרף אליו ולעזוב את ספורטפראונד זיגן, אך הנהלת הקבוצה לא איפשרה לה והיא נאלצה להמשיך ולשחק במועדון. שנתיים לאחר מכן היא פרשה מכדורגל, והצטרפה מיד לצוות האימון של נבחרת הנשים של גרמניה.
את הופעת הבכורה שלה בנבחרת ערכה נייד ב-10 בנובמבר 1982, במשחק נגד נבחרת שווייץ. היא נכנסה כמחליפה בדקה ה-41 וכבשה כבר בנגיעתה הראשונה בכדור, לאחר כדקה על המגרש. מאוחר יותר, היא הוסיפה שער נוסף לזכות הגרמניות. עם הנבחרת זכתה נייד בשלוש אליפויות אירופה (1989, 1991, 1995), ואף הגיעה עימה לגמר הגביע העולמי ב-1995. משחקה האחרון במדים הלאומיים היה נגד ברזיל, במהלך טורניר הכדורגל של אולימפיאדת אטלנטה 1996. היא כבשה 48 שערים ב-111 הופעות בינלאומיות - נתון המציב במקום החמישי ברשימת הכובשות המצטיינות של הנבחרת הגרמנית.
לפני שהפכה למאמנת הראשית של הנבחרת הבוגרת, אימנה נייד את נבחרת גרמניה עד גיל 19, ואף זכתה איתה באליפות העולם שנערכה בשנת 2004 בתאילנד. בשנת 2005 מונתה למאמנת הנבחרת הבוגרת, ושנתיים לאחר מכן כבר הובילה אותה לזכייה בגביע העולם שנערך בסין, לאחר ניצחון 0-2 בגמר על ברזיל. זו הייתה הזכייה השנייה ברציפות של הגרמניות בגביע העולמי. שנה לאחר מכן, זכתה הנבחרת במדליית הארד בטורניר הכדורגל של אולימפיאדת בייג'ינג.
בשנת 2011, הייתה נייד לזוכה הראשונה אי פעם בפרס מאמן השנה של פיפ"א בתחום כדורגל הנשים.
תארים > כשחקנית

אליפות אירופה: 1989, 1991, 1995
אליפות גרמניה: 1984, 1987, 1990, 1991, 1992, 1994, 1996
הגביע הגרמני: 1984, 1986, 1987, 1988, 1989, 1993
השחקנית המצטיינת של אליפות אירופה: 1991
תארים > כמאמנת

גביע העולם: 2007
אליפות אירופה: 2009
אליפות העולם עד גיל 20: 2004
מדליית ארד במשחקים האולימפיים: 2008
מאמנת השנה בעולם: 2011
הערות שוליים

↑  Silvia Neid, die erfolgreichste deutsche Fußballerin, באתר biografien-news.blog.de‏, 22 באוגוסט 2006
| --- | --- |
בקרת זהויות :  GND: 1061068099  VIAF: 311688715   WorldCat (עם VIAF): 311688715
סילביה סטרהימיר קרנצ'ביץ'

| --- | --- |

 לידה:  17 בפברואר 1865 סן, קרואטיה 
 פטירה:  29 באוקטובר 1908 (בגיל 43) סרייבו, האימפריה האוסטרו-הונגרית 
 מדינה:  האימפריה האוסטרו-הונגרית 
 לאום:  קרואטי
 שפות היצירה:  קרואטית
 תחום כתיבה:  שירה
 אתר רשמי
 
קרנצ'ביץ' ואשתו גבריאלה קאשיי
סִילְבִיֶה סְטְרַהִימִיר קְרַנְצֶ'בִיץ' (בקרואטית: Silvije Strahimir Kranjčević;‏ 17 בפברואר 1865 סן (אנ') – 29 באוקטובר 1908, סרייבו) היה משורר קרואטי. שירתו הרפלקסיבית, שהגיעה לשיאה בשנות ה-90 של המאה ה-19, היוותה נקודת מפנה שקידמה נושאים מודרניים בשירה הקרואטית.
תחילת חייו

קרנצ'ביץ' נולד בסן (אנ') שבקרואטיה, אז חלק מהאימפריה האוסטרית. מרדן כנער, השלים את לימודיו התיכוניים בגימנסיה, אך לא סיים אותם. זמן קצר לאחר שהצטרף למכללה הגרמנית וההונגרית האפיפיורית (Pontificium Collegium Germanico et Hungaricum) ברומא, שם היה אמור לסיים ככומר, שינה את דעתו ועזב. השהות הקצרה בעיר הנצח תופיע בשירתו שנים מאוחר יותר.
הוא השתתף בקורס בן שנה למורים לשפה והיסטוריה בזאגרב. עם תעודה של מורה ב"בתי ספר אזרחיים", הוא עזב לעבוד בבוסניה והרצגובינה. מוסטאר, ליבנו (אנ'), ביילינה, סרייבו: אלו היו הערים שבהן לימד וכתב שירה.
קרנצ'ביץ' תרם תרומה לתרבות האלבנית: בזמן שהסופר האלבני ג'רג' פישטה (אנ') למד בבתי ספר של המסדר הפרנציסקני בבוסניה, הוא פגש את גרגו מרטיץ' (אנ') הבוסני וסילביה סטרהימיר קרנצ'ביץ' שחיו באותה תקופה בבוסניה. מרטיץ' וקרנצ'ביץ' עוררו את האינסטינקט הספרותי בפישטה.
הוא פרסם את שירו הראשון, Zavjet (נדר) ב-1883, כמה חודשים לפני שעזב לרומא. את המגזין שבו הוא פורסם, Hrvatska vila (וילה קרואטית), הוביל אאוגן קומיצ'יץ' (אנ'), סופר ופוליטיקאי מפורסם באותה תקופה, שקיבל בהתלהבות את רוח הלחימה בחרוזיו של המשורר הצעיר האלמוני. קרנצ'ביץ' שלח שני שירים נוספים מרומא ב-1884, Pozdrav (הצדעה) ו-Senju-gradu (העיר סן), ל-Sloboda (חופש), כתב עת בסושאק. כשחזר מרומא, פרסם את Noć na Foru (לילה בפורום) בכתב העת Vijenac (אנ') (זֵר).
מבחינה פוליטית, הוא היה חסיד של אנטה סטארצ'ביץ' (אנ') ומפלגת הזכויות הקרואטית (אנ'). מצבי הרוח האפלים של שיריו קשורים לדיכוי ההונגרי של קרואטיה.
Bugarkinje

ספר השירה הראשון שלו, Bugarkinje (נשים בולגריות; 1885), ראה אור בסן עיר מולדתו. בספר זה הוא הכריז על שלושת הנושאים העיקריים שלו: מולדת, אדם ויקום. קרנצ'ביץ' לא עתיד לשנות אותם, רק להעמיק בהם. Bugarkinje הוא שם מסורתי שניתן לשירי עם אלגיים בבלקן. הביקורת הראשונה על הספר נכתבה על ידי הפילולוג הקלאסי ומבקר הספרות מיליבוי שרפל (Milivoj Šrepel) בכתב העת Vijenac (אנ'). שרפל ציין את "הדמיון החי" ו"ההתלהבות הפואטית האמיתית" של קרנצ'ביץ', אך הצטער על האיכות הלא אחידה של שיריו. עם זאת, הוא הגיע למסקנה כי "יד חדשה ומוכשרת הופיעה בפרנסוס הקרואטית".
דמויות ספרותיות מאוחרות יותר הרעיפו שבחים עוד יותר על השירים ב-Bugarkinje. הסופר הגדול מירוסלב קרלז'ה אמר שהם הציגו את קרנצ'ביץ' כ"נושא דגל של חירות" אמיתי. היסטוריון הספרות איבו פרנגש (Ivo Frangeš) אמר כי האנרגיה הנבואית והמרירה של שיריו, אף על פי שהיא נופלת מדי פעם לפאתוס ולרטוריקה, אימצה נושאים אוניברסליים וקוסמיים, שגרמו לקרנצ'ביץ' הצעיר להתבלט בקרב בני דורו, כמו אאוגוסט הרמבשיץ' (אנ'), שהנושאים העיקריים שלו היו פטריוטיות הצהרתית או אהבה רומנטית.
הספר Bugarkinje ניסה לגבש תוכנית פואטית ופוליטית, כאשר שיר ההקדשה לאאוגוסט שנואה (אנ') מבטא את ה"אני מאמין" הפואטי של קרנצ'ביץ', בעוד שהשירים לקרואטיה, לעם ולפועל עמדו כשלושה עמודי תווך של אמונותיו הלאומיות והפוליטיות של המשורר.
קרנצ'ביץ' השתמש במשלים מקראיים וקלאסיים, וכן בסמלים מתולדות הנצרות והיהדות; האופי האלגורי שלהם התאים לשיריו על הנושאים האנושיים הבסיסיים.
שלהי חייו

ספר השירה הבא שלו, "Izabrane pjesme" (שירים נבחרים), הגיע יותר מעשור מאוחר יותר, ב-1898. שנות ה-90 של המאה ה-19 סימנו את השיא של יצירתו השירית. אחריו יבואו שני ספרים נוספים: Trzaji (רעד) ב-1902 ו-Pjesme (שירים) ב-1908.
בסרייבו היא ערך את Nada (אנ') (תקווה), כתב עת ספרותי שיצא לאור על ידי ממשלת בוסניה, במשך שמונה שנים (1895–1903). העורך הרשמי היה היועץ הממשלתי קוסטה הורמן (Kosta Hörmann), איש רחב אופקים ופטרונו של אנטון גוסטב מאטוש (אנ'), אך הוא סמך על מדיניות העריכה של קרנצ'ביץ'. בגלל חופש ספרותי זה, משך Nada אליו את גדולי הסופרים הקרואטים באותה תקופה, והפך למגזין הספרותי החשוב ביותר של התנועה הפרה-מודרניסטית הקרואטית. שם פרסם קרנצ'ביץ' את רוב מאמריו וביקורותיו הספרותיים.
הערות שוליים

↑  Pater Gjergj Fishta (1871-1940)
↑  Šrepel, Milivoj (1885). "Bugarkinje". Vijenac (בקרואטית). XVII (33): 522–525., cited in "Bugarkinje". Vijenac (בקרואטית) (556). 24 ביוני 2015. {{cite journal}}:  (עזרה)